Raġel ta’ 43 sena minn Wied il-Għajn, sofra ġrieħi ħfief wara li qala daqqa ta’ mus fl-inħawi ta’ Putirjal, Furjana. Sorsi nfurmati qalu li l-każ seħħ għas-1:45p.m., b’żewġt irġiel iħebbu għall-bejjiegħ tal-monti u jtuh daqqiet f’dahru b’mus. Ir-raġel ittieħed minnufih l-isptar, fejn instab li kellu ġrieħi mhux ta’ natura gravi. Iż-żewġt irġiel minnufih ħarbu minn fuq il-post, bil-Pulizija qed tfittixhom.